《祝舜俞少卿示曩岁葺蒙园陪游风什一编不度枵》
宋代·苏籀

筮仕棓生繇莫京，温清一亩夙经营。
南陔弦诵给甘旨，北阙簪经负屈声。
秦刻唐刊储墨妙，齐衢鲁庙擅文鸣。
建安正始源流远，详味风规蹑玉清。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。